**Referat FAU**

**Tidspunkt:**         23.10 kl. 1700 – 1815

**Sted:**                 Møterom Gnist

**Deltagere:**         Rektor Marianne Dahl, ass. rektor Margareth Lilly Tomren,

FAU representant 8A - 8B - 8D – 9B – 9C – 9D – 10A – 10B - 10C – 10D

**Fravær:**             8C og 9A

Møtet startet med en presentasjonsrunde av møtedeltakerne.

**Informasjon fra rektor:**

o   Skolen opplever å ha hatt en bra start på skoleåret.

o   Skolen har god erfaring med innføring av mobilhotell.

o   Det er gjennomført skoleturer på alle trinn

o   F21 er den eneste skole som har ungdoms- og videregående skole samlet.

o   Høsten handler om å skape trygghet faglig og sosialt i alle klasser

o   Lærerne får veiledning på å kartlegge elevenes kompetanse.

o   Skolen har hatt søkelys på lesestimulerende tiltak, der formålet er å få opp lesegleden.

o   F21-ligaen, fotballcup mellom klassene har hatt oppstart. I  
 tillegg deltar F21 på skoleturneringen i vi jente og guttefotballag mellom Osloskolene.

o   Spill-kasser er kjøpt inn for hvert klassetrinn.

o   Et skoletiltak er samarbeid med DEMBRA, og VGS har satt søkelys på ytringsfrihet.og ungdomstirnnet på arbeid mot normalisert krenkende atferd. DEMBRA støtter skoler og lærerutdanningsinstitusjoner i sitt arbeid med å forebygge fordommer og utenforskap.

**Informasjon fra Ass. rektor**

o   Informerte kort om FAU sitt mandat.

o   Lærerne gir god tilbakemelding på skolestart på alle tinn.

o   Spørreundersøkelse om trivsel, og det var høyest svarprosent fra 8. klasse. Det er positiv tilbakemelding på trivsel.

o   Kartlegginger, nasjonale prøver. Resultatene for nasjonale prøver er ikke klare ennå. Men vil følges opp på trinn når de er klare.

o   Nytt av året er at skolen har blitt OD-skole (Operasjon dagsverk). Hver klasse har hatt foredrag, og aksjonsdagen er den 31. oktober. OD 2024 skal støtte urfolksungdom i Guatemala i å bekjempe sult gjennom klimatilpasning.

o   Har hatt leder endring på 10-trinn, ny leder kommer fra St. Sunniva. Han heter Ole Andre Ljosland.

o   Leksehjelp tirsdager og torsdager for VGS, ungdomstrinnet kan delta.

o   Frivillig tilbud om leksehjelp for ungdomstrinnene kommer. Skolen har noen utfordringer med tidsplan der noen klasser har lange skoledager.

o   Skolen ber om at det velges en FAU-leder og nestleder. Og at det settes et årshjul for FAU møter.

**Spørsmål fra FAU**

o   Spm. om skolens erfaringer fra mobilhotell er like bra som det andre skoler rapporterer om. Ass. rektor svarte at det er litt tidlig å si noe om ennå, men at innføringen ikke var så krevende som skolen hadde forestilt seg. Der er gode tilbakemeldinger fra elevene.

o   Spm. om det er satt inn individuelle tiltak mot elever ved innføring av mobilhotell. Ass. rektor svarte at skolen har iverksatt noen individuelle tiltak rettet mot ekstra sårbare elever.

o   Spm. om innkallingen til foreldremøte om språkbruk og kommunikasjon for 8-trinn. Ass. rektor svarte at enkelte elever kan ha måter å snakke på som er ufine og *«skjærer i ørene».* Lærerne er slitne av å ta en og en kamp, og derfor tas språkbruken opp som tema på foreldremøte.

o   Spm. om matteundervisning ved OsloMet for 10-trinn; om tilbudet fortsetter etter nyttår, og om tilbudet blir utvidet til andre klassetrinn. Ass. rektor svarte at skolen skal vurdere tilbudet, og at hun skal undersøke hvordan tilbudet ble formidlet til elever og foresatte.

o   Spm. om årsaken til at det er mindre timeantall i matte for 9-trinn. Ass. rektor svarte at det er satt et antall timer elevene skal i matte gjennom ungdomsskolen, og at elevene får riktig timeantall selv om det kan variere noe fra år til år.

o   Spm. om hvorfor timeplanen varierer i lengde. Ass. rektor svarte at det handler om lærer sammensetning og antall elever i undervisningen.

o   Spm. om samkjøring mellom lærerne på tidspunkter for prøver og innleveringer. Til tider kan det oppleves å være mye på en gang, at elever kan føle press å bli stresset. Rektor svarte at skolen jobber sammen med lærerne om dette hele tiden.

o   Spm. om referat fra FAU møtene, og hvordan dette skal deles med foreldrene. Ass. rektor svarte at referat skal godkjennes av skolen, og at det publiseres på skolens nettside.

o   Spm. om hva FAUs rolle i skoleball for 10-trinn er. Ass. rektor svarte at FAU tidligere ikke hadde hatt en aktiv rolle i ballet. Det er et rusfritt arrangement i regi av skolen, og skolen sponser ballet. Tidligere har det vært slik at 9-trinn stiller som foreldrevakter, og at 9-trinn elever har hatt servitør-rollen.

o   Spm. om spanskundervisning og at det var mye utskifting av lærere i fjor, og om det blir samme i år. Ass. rektor svarte at det var grunnet sykdom, og at skolen har *«gode»* språk-lærere ved skolen.

**Annet**

o   Skolen ønsker tilbakemelding på hvordan de digitale plattformene fungerer (VISMA, It’s og VIS.) Det ble gitt innspill på at det hadde vært greit å ha et sted hvor all informasjonen ble samlet. Skolen fortalte at de har jobbet tett med lærerne om at informasjon, læreplaner og årsplan skal legges ut i It’s.

o   Rektor sier at skolen forsøker å gå bort fra prøver og karakterer, og ser mer på læring og innsats underveis. Begge paradigmer lever nå side ved side.

o   Ønske om at lærerne er flinke til å legge ut hva eleven jobber med på It’s. Da blir det enklere for foreldre å følge med.

o   Ass rektor slår et slag for at FAU får til et arrangement før jul. Det er gode erfaringer med det fra tidligere år.

o   Rektor ber om at FAU møter legges til andre tidspunkter enn når skolen har driftsstyremøte på onsdager.

**Skolens representanter forlot møtet, og det ble gjennomført valg av FAU-leder.**

o   Åse Eikeland ble enstemmig valgt som FAU leder.

o   Valg av nestleder ble utsatt til neste møte ettersom det var mange vararepresentanter til stede i dag.

o   Skolens forslag om arrangement før jul ble vedtatt, og gjennomføres St. Lucia-dagen den 13. desember. FAU-representanter oppfordres til å stille opp om morgenen for å dele ut pepperkaker og kakao til elevene.

o   FAU møtedatoer for skoleåret 2024 – 25:

·               onsdag 20 november kl. 17.

·               onsdag 29. januar kl. 17.

·               onsdag 26. mars kl. 17.